सांस्कृतिक पर्यटन की अहमियत समझ रही सरकार : सैनी
कुरुक्षेत्र | सांसदराजकुमार सैनी ने कहा कि केन्द्र और प्रदेश सरकार श्री मदभगवद् गीता को उचित सम्मान देने के प्रति गंभीर है। गीता दुनियाभर के सम्मानित ग्रंथों में शामिल हैं। गीता जयंती उत्सव को राज्य में सांस्कृतिक प्रतिनिधि बनाने का सरकार का फैसला सराहनीय है। खुद पीएम विदेश यात्राओं के दौरान संबंधित देशों में गीता को पूरा आदर दिलाते हैं। कई राष्ट्रपति प्रधानमंत्रियों को गीता भेंट कर चुके हैं। पत्रकारों से बातचीत में सैनी ने कहा कि प्रदेश सरकार ने इसे हरियाणा महोत्सव के रूप में स्वीकार किया है। साथ ही अगले साल से कुरुक्षेत्र उत्सव को अंतरराष्ट्रीय स्वरूप देने की घोषणा की है। ऐसा पहली बार हुआ है कि जब कोई सरकारी उत्सव आमजन का उत्सव बना है। इस अवसर पर आशु बिशनगढ़,महिंद्र सिंह,जगन्नाथ हरियापुर, राजीव गुढी, राजेंद्र स्नेही,रवि डोड़ाखेड़ी, राजेन्द्र प्रतापगढ़ अन्य मौजूद रहे।
hin_Deva hin_Deva